Dolapo Badmos

Ifedolapo Opeyemi Badmos wacce aka fi sani da Dolapo Badmos jami’ar ƴan sandan Najeriya ce kuma babbar Sufeton ƴan sanda ce wadda ta riƙe muƙamai daban-daban a rundunar ƴan sandan Najeriyahttps://www.vanguardngr.com/2017/06/never-tomboy-growing-dolapo-badmos/ Ta shahara da wani labari da ake zargin an yi mata ne inda aka yi wa wasu jami’an ƴan sandan Najeriya 36 muƙami. asusun rashin ɗa’a, wanda daga baya hukumar ƴan sandan ta musanta hakan.

 Rayuwar farko da ilimi 
Badmos ta fito daga jihar Ekiti dake Najeriya, ta karanci Accounting a Federal Polytechnic, Ado Ekiti, ta kuma mallaki digiri na biyu a fannin harkokin gwamnati.https://www.vanguardngr.com/2017/06/never-tomboy-growing-dolapo-badmos/

 Sana'a 
Badmos ta shiga aikin 'ƴan sandan Najeriya ne a ranar 15 ga watan Agustan shekarar 2002 a matsayin mataimakin Sufeton ƴan sanda.https://pmnewsnigeria.com/2016/02/06/i-had-never-wanted-to-be-a-police-officer-lagos-ppro-badmos/ Ta taɓa riƙe muƙami daban-daban a rundunar ƴan sandan Najeriya tun daga shekarar 2002 zuwa yanzu. Dolapo Badmos ta yi aiki a matsayin mai taimakawa de Camp (ADC) ga mai lamba huɗu a Najeriya.https://fabwoman.ng/dolapo-badmus-biography-profile-fabwoman/ Ta kuma yi aiki a matsayin jami’in kula da zirga-zirgar ababen hawa (DTO) a Alakuko dake Legas, bayan ta kammala wa’adinta, an kuma ƙara mata girma zuwa Dibisional Police Officer (DPO) mai kula da sashen Isokoko a Agege cikin jihar Legas.https://pmnewsnigeria.com/2016/01/16/lagos-police-command-gets-new-pro/ A watan Janairun 2016, Dolapo Badmos ta zama sabuwar jami’ar hulɗa da jama’a ta 'ƴan sandan Legas (PPRO), wadda ta yi aiki a ofishin na ƴan watanni kafin daga bisani ta koma shiyya ta 2 da ta ƙunshi jihohin Legas da Ogun a matsayin jami’in hulɗa da jama’a na ƴan sanda (PPRO).https://www.vanguardngr.com/2017/06/never-tomboy-growing-dolapo-badmos/ A watan Yunin 2019, Dolapo Badmos ta samu ƙarin girma zuwa muƙamin Provost na rundunar 'ƴan sandan Najeriya, sabon muƙamin ya ba ta damar sauya kayan aikinta, sabon muƙamin da ta samu a matsayin Provost ya ɗora mata alhakin ladabtarwa ko ɗaukar matakin ladabtarwa kan cin zarafin ƴan sanda.http://www.citypeopleonline.com/former-zonal-ppro-dolapo-badmus-becomes-provost-changes-headgear/

 Rigima 
A watan Oktoban 2020, an yi zargin cewa Dolapo Badmos tare da jami’an ƴan sandan Najeriya 36 an rage musu muƙami saboda rashin ɗa’a.https://dailypost.ng/2020/10/17/breaking-police-dismisses-abayomi-shogunle-dolapo-badmos-35-other-officers-full-list/ Sai dai rundunar ƴan sandan ta yi watsi da iƙirarin da kuma zargin, ta kuma bayyana wa jama’a cewa an tsawatar wa Dolapo Badmos ne ba a kore shi ba ko kuma a rage masa daraja. Babu shakka ita ce jami’ar 'ƴan sanda da ta fi shahara a Najeriya

 Kyauta da karramawa 
A cikin shekarar 2016, Badmos ta samu lambar yabo ta musamman na ƙungiyar masu rajin kare laifuka ta Najeriya (CRAN), inda aka ba ta lambar yabo domin nuna farin ciki da hidimar da ta yi wa rundunar.https://www.lindaikejisblog.com/2016/07/lagos-police-pro-dolapo-badmos-receives.html

 Manazarta 

Category:Haifaffun 1977
Category:Rayayyun mutane